Alexander Ødegaard

Alexander Ødegaard (født 1980) er en norsk fotballspiller som spiller for den norske 2.-divisjonsklubben Førde. Fra 2006 og ut 2010-sesongen spilte han for  Viking i Tippeligaen. Han har i tillegg tidligere spilt for klubbene Førde, Sogndal og Rosenborg.

 Biografi 
 Klubblag 
Ødegaard vokste opp i Førde og spilte på juniorlaget til Førde og senere på A-laget. Sommeren 1999 gikk Ødegaard til klubben Sogndal. Det første året for Sogndal skåret han to mål i debuten mot Hønefoss på Fosshaugane. I opprykksesongen 2000 satt Ødegaard inn ti seriemål og ett cupmål, i 2001 åtte seriemål og to cupmål, i 2002 tre seriemål og i 2003 syv seriemål og seks cupmål. Sesongen 2004 skulle derimot bli et mareritt for klubben, men på tross av klubbens manglende uttelling gjorde Ødegaard det bra. Han skåret hele 15 mål og vant Kniksenprisen. De to andre nominerte spillerne i denne kategorien var Rosenborgspilleren Frode Johnsen og Branns skotske spiller Robbie Winters.

I 2004 forlengte Ødegaard også kontrakten ut 2007, men Ødegaard ble likevel solgt til Rosenborg 28. desember 2004. Han ble kjøpt for hele 10 millioner kroner og fikk en kontrakt som skulle vare i tre år. Dessverre for både Ødegaard og Rosenborg ble han kun i én sesong. Den 28. desember 2005 ble angrepsspilleren klar for Viking FK. Alexander Ødegaard var da den dyreste spilleren Viking noen gang har kjøpt. Han skåret tre mål for Viking den første sesongen (2006), og det var i underkant av hva spilleren og klubben hadde forventet. Grunnen var delvis at Ødegaard var ute med knekt fot og delvis at laget samlet sett ikke presterte godt.

I januar 2011 signerte Ødegaard en 2,5-årskontrakt med den franske klubben Metz.aftenbladet.no Ødegaard: – Jeg er veldig fornøyd 

1. august 2012 vendte Ødegaard hjem til sin ungdomsklubb Førde, og signerte en 2,5-årskontrakt.Øydegard klar for Førde, Firda, 1. august 2012

 Landslag 
Alexander Ødegaard har spilt på aldersbestemte landslag siden 1996, da han spilte på G15-laget. I februar 2004 debuterte han på A-landslaget, og har spilt fire A-landskamper og scoret ett mål.

 Referanser 

 Eksterne lenker 


 Spillerprofil hos Viking-FK.no

Kategori:Norske fotballspillere
Kategori:Fotballspillere for Førde Fotball
Kategori:Fotballspillere for Sogndal Fotball
Kategori:Fotballspillere for Rosenborg BK
Kategori:Fotballspillere for Viking FK
Kategori:Fotballspillere for FC Metz
Kategori:Vinnere av Kniksenprisen
Kategori:Norske fotballspillere i Frankrike
Kategori:Personer fra Voss kommune
Kategori:Personer fra Førde kommune